**REFERAT FRA FAU - MØTE 08.10.18**

Til stede: Umit Kalak (rektor, tilstede 1. halvdel av møte), Elise Ødegård, Espen Bergan, Monica Sjåset, Therese Eikå Kristiansen, Birgitte Skår, Silje Bolås Holthe, Gro Aamodt, Hildegunn Mjåland Arntzen, Tone Tryland Kikcaslan, Siri Frøberg Brekke, Hoger Sabia, Hilde Solbakken, Vegard Fremstad, Marianne Sætra, Thomas Reitevold, Linda M. Engell

Møtegruppe: SOLHEIM FAU

Møtested: Solheim skole

Møtetid: 08.10.18

Referent: Linda M. Engell

1.Presentasjon av skolen ved rektor

Skolen har 470 elever og 70 ansatte. Det er gjennomsnittlig 22 elever per klasse.

Skolens målsetting er trivsel og faglig fokus. De er opptatt av at barna skal ha venner på skolen da dette ses i klar sammenheng med trivsel.

Skolen gjennomfører anonym elevundersøkelse (trivselsundersøkelse) i desember hvert år for 5.-7. trinn. Solheim ligger godt an sammenlignet med andre skoler i kommunen, fylke og nasjonalt. Resultatene har vært stabile de to siste årene. Det ses allikevel alvorlig på at 0,3 % svarte at de opplever mobbing. Dette tilsvarer 11 elever på Solheim. Skolen ser utfordringer med utestenging gjennom sosiale medier.

Skolen er opptatt av ivaretakelse og oppfølging av elevene, og jobber med ulike tiltak for å skape «rom for alle».

Det gjennomføres også trivselsundersøkelse for elever i 1.-4. trinn. Denne er en forenklet versjon, og er ikke anonym.

De faglige resultatene ved skolen ses på bakgrunn av prøver; delprøver og nasjonale prøver. Elevene har skåret bra på digitest.

Skolen har vært noe bakpå i forhold til den digitale utviklingen, men er nå i endring. Solheim blir Ipad skole fra januar 2019. Alle elevene får sin egen Ipad hvor det vil ligge systemer til bruk på skolen og hjemme.

Innføringen av Ipad vil fase ut behovet for å ha med seg mange bøker hjem. Rektor understreker at det på skolen vil bli en kombinasjon med Ipad, bøker og aktiviteter som læringsform.

Det vil bli satt opp foreldrekurs i bruk Ipad som læringsverktøy. Nærmere informasjon om tidspunkt og program vil komme fra skolen.

Forventninger fra skolen til FAU:

* Bidra til å lage et årshjul som gjelder fra 1. klasse ut ifra et foreldreperspektiv. Umit sender eksempel på årshjul fra tidligere skole han har arbeidet ved.
* Bidra til å bedre trivsel og læringsmiljø ved å oppmuntre foreldre og elver til sosiale samlinger utenom skoletiden. Gymsalen kan lånes til dette ved å sende forespørsel på mail til skolen.

2. Valg av verv i FAU

Leder: Birgitte Skår

Nestleder: Marianne Sætra

Kasserer: Vibeke Olsen

Politiske kontakt: Gro Aamodt

Nattravnansvarlig: Vegard Fremstad

IT-ansvarlig: Thomas Reitevold

Referent og Facebookansvarlig: Linda Engell

Grøtansvarlig: Hildegunn M. Arntzen og Therese E. Kristiansen (Hilde er reserve)

Ansvarlig for temakveld: Hilde Solbakken

Enighet på møte om at tema Ipad- skole er et aktuelt tema nå.

Det ble drøftet behov for to verv til; trafikkansvarlig i samarbeid med en av lærerne på skolen, samt behovet for initiativ/gjennomføring fra foreldre til sykkelopplæring. Dette ble ikke avklart og må eventuelt tas opp igjen på neste møte.

3.Info om foraer i kommunen hvor FAU er representert

Samarbeidsutvalget (SU) er skolens øverste rådgivende organ og her er alle partene i skolen representert: elever, foreldre, undervisningspersonalet, og to representanter fra kommunen, hvor rektor skal være den ene. SU har rett til å uttale seg i alle saker som gjelder skolen.

Skolemiljøutvalget (SMU) skal gi råd til skolen i saker som handler om skolemiljøet. De samme partene er representert, men foreldre og elever skal til sammen være i flertall. Det er vanlig å bruke SU som deler av skolemiljøutvalget, slik at møtene kan holdes samtidig. Ingen av utvalgene kan behandle enkeltsaker eller saker som omhandler personlige forhold.

FAU får agenda til drøfting i forkant av SU-/SMU-møter.

FAU har fire representanter deltagende på disse møtene; leder, nestleder samt to til.

4.Møtedatoer for FAU 2018/2019

Disse kommer så fort møtedatoene for SU foreligger. Birgitte innkaller.

5.Økonomiske midler

FAU bestemte før sommeren i år at det skulle gis mulighet til 1. og 7. trinn å søke om penger fra FAU.

Hensikten for 1. trinn er at de skal ha en oppstartsum tilgjengelig for å ivareta at elevene kan delta på teaterforestillinger o.l. dersom det ikke kommer nok penger inn i klassekassa.

Hensikten og bakgrunnen for 7. trinn er den samme, men at pengene skal benyttes til skoleavslutning. 7. trinn som gikk ut av Solheim i år fikk bevilget midler til dette7. trinn som gikk ut av Solheim i år fikk bevilget midler til dette, men disse har blitt tilbakeført til FAU da de så at de klarte å dekke det selv allikevel.

Kasserer Vibeke sjekker opp med årets 1. klassinger i forhold til eventuelt behov for oppstartmidler.

6.Sak til FAU

Elevene har fysisk på timeplanen fredager og mandager (30 min på slutten av dagen).

Det har kommet spørsmål fra foreldre om hvor mange voksne det er tilstede under denne aktiviteten. FAU skal undersøke dette med skolen.

7.Saker til neste FAU-møte

Fordeling av inntektene etter 17.mai feiringen 2018.

Trafikkansvarlig

Sykkelopplæring